easyJetin Standard-peruslippuun sisältyy aina pieni käsimatkalaukku, jonka koko saa olla enintään 45 x 36 x 20 cm. Laukun painoraja riippuu lennon reitistä. Monille niistä ei ole määritetty lainkaan painorajaa, mutta laukun kuljettamisesta on selvittävä kaikissa lennon vaiheissa ilman apua. Kalliimman, matkustamon eturivissä sijaitsevan paikan lunastaneet saavat tietyissä tapauksissa tuoda koneeseen edellisen lisäksi myös suuremman käsimatkalaukun, jonka koko saa olla enintään 56 x 45 x 25 cm.
Suurimpaan osaan yhtiön lipuista ei sisälly ruumaan kirjattavia matkatavaroita, vaan niistä on maksettava erillinen lisämaksu. Hinta riippuu matkatavaran painosta. Vakiovaihtoehdot ovat 15 kg, 23 kg ja 32 kg, joista viimeinen on myös yksittäisen matkatavaran suurin sallittu paino. Ulkomittojen yhteissumma (leveys + korkeus + pituus) saa olla enintään 275 cm, ja suurin yhdelle matkustajalle sallittu kappalemäärä on 3 kirjattavaa matkatavaraa.
Joustaviin FLEXI-lippuihin sisältyy aina kaksi pientä käsimatkalaukkua, yksi suurempi käsimatkatavara sekä yksi 23 kg:n ruumaan kirjattava matkatavara. Matkatavaroiden mittarajat ovat samat kuin yllä.